เรื่องร้องเรียน: เรียนเขตสวนหลวง  เขตสวนหลวงและห้าง The Nine นำถังขยะสาธารณะสีเขียวและสีน้ำเงินเข้มมาตั้งที่ปากซอย 7 หมู่บ้านเสรี 5 ถ.เสรี 9 ทำให้ผู้อยู่อาศัยละแวกนั้นนำขยะของตนมาทิ้งที่จุดนี้ทำให้เกิดขยะปริมาณมหาศาล ตลอดเวลาที่ผ่านมาหน้าปากซอยมีขยะสกปรกเละเทะ, ทัศนวิสัยไม่สวยงาม, ส่งกลิ่นเหม็น แต่เจ้าของบ้านหัวมุมคนเก่าไม่ได้ทำการร้องเรียนไปที่เขต  ปัจจุบันเจ้าของบ้านหัวมุมคนใหม่ (ซึ่งเป็นคนเก่าแก่ในซอยเดียวกันที่จ่ายค่าเก็บขยะ) ไม่ประสงค์ให้บริเวณหน้าบ้านของตนเป็นศูนย์รวมทิ้งขยะปริมาณมากของคนในซอยและคนบ้านฝั่งตรงข้าม (ฝั่งเดียวกับหมู่บ้าน 99 Residence)   เจ้าของบ้านใหม่ขอร้องให้ทางเขต  1) เก็บถังขยะสาธารณะออก  2) ติดป้ายเตือนไม่ให้ผู้อาศัยบริเวณใกล้เคียงนำขยะมาทิ้งหน้าบ้านคนอื่น ให้ทิ้งที่ถังขยะบ้านตัวเอง  3) ดำเนินการเก็บค่าเก็บขยะกับบ้านทุกหลังที่ใช้บริการเก็บขยะให้ครบถ้วน  ขอบคุณค่ะ
การดำเนินการของเจ้าหน้าที่: 1 ฝ่ายรักษาความสะอาดประสานนิติบุคคลของหมู่บ้านพร้อมนำถังภาชนะออก จากบริเวณ ตามผู้ร้องแจ้ง ตามภาพถ่าย 2 ประชาสัมพันธ์ไม่ให้ทิ้งขยะบริเวณ ตามผู้ร้องแจ้ง 3 กำชับเจ้าหน้าที่เก็บค่าธรรมเนียม ตามระเบียบ กรุงเทพมหานครอย่างเคร่งครัด
ความเห็นของผู้แจ้ง: ขอขอบคุณเจ้าหน้าที่เขตสวนหลวงทุกท่านที่ช่วยประสานงานและจัดการเรื่องขยะเพื่อให้ชุมชนหมู่บ้านเสรีมีความสะอาดมากขึ้น ทางเขตจัดการอย่างรวดเร็วมากใช้เวลาเพียงแค่ 1 วัน  ขอชื่นชมเจ้าหน้าที่ทุกท่านที่ทำงานอย่างตั้งใจ และขอขอบคุณเขตสวนหลวงอย่างสูงค่ะ 🙏🏻
พื้นที่: แขวงสวนหลวง เขตสวนหลวง กรุงเทพมหานคร